ศูนย์ฝึกอบรมมหาวิทยาลัยเจ้าพระยา จัดโครงการบริการวิชาการตามความต้องการของชุมชน หลักสูตร "สานสายใย เครือข่าย KTIS Group 2023" รุ่นที่ 2 ให้กับพนักงานระดับหัวหน้างาน กลุ่มบริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) (KTIS GROUP) ระหว่างวันที่ 31 ตุลาคม – 2 พฤศจิกายน 2566 ณ โรงแรมเซ็นทรา บาย เซ็นทารา ชะอำ บีช รีสอร์ท หัวหิน จ.เพชรบุรี ได้รับเกียรติจาก ประพันธ์ ศิริวิริยะกุล ประธานเจ้าหน้าที่บริหารกลุ่ม KTIS เป็นประธานในพิธีเปิดโครงการ และกล่าวรายงานโดย ดร.ดารัตน์ ศิริวิริยะกุล วิภาตะกลัศ รองประธานเจ้าหน้าที่บริหารกลุ่ม KTIS และประธานคณะกรรมการพัฒนาระบบองค์กรและทรัพยากรมนุษย์ โดยทีมวิทยากรจากมหาวิทยาลัยเจ้าพระยา และยังได้รับความอนุเคราะห์จากผู้บริหาร KTIS GROUP Gen 4 ในการร่วมเป็นวิทยากรบรรยายครั้งนี้ การจัดอบรมนี้มีวัตถุประสงค์เพื่อให้ผู้ร่วมกิจกรรมมีความรู้ ความเข้าใจ เห็นคุณค่า และสามารถใช้ทักษะยุคใหม่ที่สำคัญเกี่ยวกับการบริหารจัดการในฐานะผู้บริหารของหน่วยงาน และเพื่อให้ผู้เข้าร่วมกิจกรรมตระหนักถึงการสร้างวัฒนธรรมองค์กร KTIS ในการช่วยเหลือ แบ่งปัน และผลักดันภารกิจกลุ่ม KTIS ร่วมกันอย่างมีประสิทธิภาพ